**3. OBRAZLOŽENJE IZVJEŠTAJA O IZVRŠENJU PRORAČUNA**

**3. 1. Obrazloženje Općeg dijela**

**Prihodi i rashodi**

Prihodi i primici Proračuna te rashodi i izdaci ProračunaGrada Omiša od 1.1. do 30. 6. 2025. godine:

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Ostvareno u izvještajnom razdoblju 2024. godine** | **Ostvareno u izvještajnom razdoblju 2025. godine** | **Indeks (%)** |
| 6 | PRIHODI POSLOVANJA  | 6.623.445,83 | 7.128.572,56 | 107,6 |
| 3 | RASHODI POSLOVANJA  | 5.154.487,08 | 7.219.315,08 | 140,1 |
|  | **MANJAK PRIHODA POSLOVANJA**  | **0,00** | **-90.742,52** | **-** |
| 7 | Prihodi od prodaje nefinancijske imovine  | 40.785,62 | 4.390,38 | 10,8 |
| 4 | Rashodi za nabavu nefinancijske imovine | 1.416.901,30 | 1.256.840,21 | 88,7 |
|  | **MANJAK PRIHODA OD NEFINANCIJSKE IMOVINE**  | **1.376.115,68** | **-1.252.449,83** | **-91,0** |
| 8 | Primici od financijske imovine i zaduživanja  | 0,00 | 0,00 | - |
| 5 | Izdaci za financijsku imovinu i otplate zajmova  | 99.087,78 | 99.087,78 | 100 |
|  | **MANJAK PRIMITAKA OD FINANCIJSKE IMOVINE I ZADUŽIVANJA**  | **99.087,78** | **-99.087,78** | **100** |
|  | **MANJAK PRIHODA I PRIMITAKA** | **6.244,71** | **-1.442.280,13** | **>>100** |

Putem gadskih upravnih odjela ostvaruje se 6.851.167,03 € prihoda poslovanja, ili 96,1% prihoda poslovanja kosolidiranog proračuna. Pet ostalih proračunskih korisnika, od kojih je Dječji vrtić Omiš najveći i najznačajniji po opsegu pruženih usluga i financijskom učinku, ukupno ostvaruju 277.405,53 € prihoda poslovanja.

Odstupanja kod prihoda u odnosu na ostvarenje u prethodnom izvještajnom razdoblju

Dominantan utjecaj na rast prihoda konsolidiranog proračuna ima porast prihoda od poreza na dohodak od 120,5% a time i porast prihoda poslovanja od 7,6%. Porast Prihoda od poreza na dohodak posljedica je jačanja gospodarske aktivnosti.

Do porasta prihoda poslovanja kod proračunskih korisnika došlo je zbog većih isplata korisnicima iz gradskog proračuna za place i materijalne troškove.

Unutar grupne transakcije proračuna prema korisnicima ukupno iznose 1.411.770,76 €. Odnose se na financiranje plaća i materijalnih rashoda proračunskih korisnika Grada Omiša i to ustanova: Festivala dalmatinskih klapa Omiš, Gradske knjižnice Omiš, Centra za kulturu Omiš, Gradskog muzeja Omiš i Dječjeg vrtića Omiš. Zabilježeni porast isplata korisnicima u odnosu na isto razdoblje prošle godine rezultat je povećanja rashoda plaća zaposlenika te povećanja materijalnih troškova za redovno obavljanje djelatnosti ustanova. Unutar grupne namjenjene financiranju rashoda poslovanja iznose 1.407.388,93 € a indeks rasta je 139,7%. Unutar grupne transakcije namjenjene financiranju nabavke nefinancijske imovine su neznatne i iznose 4.381,83 €.

Odstupanja kod rashoda u odnosu na ostvarenje u prethodnom izvještajnom razdoblju

Rashodi poslovanja su porasli čak 140,1 % porastom plaća i cijena usluga i materijala na tržištu. Porastu rashoda poslovanja doprinjela je i 7. plaća u izvještajnom razdoblju, tj. obračunata plaća za lipanj je evidentiran kao rashod prvog polugodišta. Ukupan trošak tkz. 7. plaće koja je rashod izvještajnog razdoblja proračuna za gradsku upravu i korisnike, iznosi 425.786,30 €. i tome pripisujemo ostvareni manjak prihoda poslovanja u iznosu od 90.409,12 €

U prošloj godini Grad Omiš je uz redovne prihode od prodaje nefinancijske imovine, prihode od prodaje stanova u nekadašnjem društvenom vlasništvu, prodao nekoliko manjih parcela gradskog zemljišta u svrhu raščišćavanja imovinsko pravnih odnosa sa zainteresiranim građanima. U izvještajnom razdoblju nije bilo prodaje gradske imovine, osim spomenutog obročnog otkupa stanova.

Odstupanja kod prihoda u odnosu na plan

|  |  |  |
| --- | --- | --- |
|  | **Prihodi proračuna od 01.01.2025 do 30.06.2025** |  |
|  |  |  |  |  |
| **KONTO** | **VRSTA PRIHODA / PRIMITAKA** | **PLANIRANO** | **REALIZIRANO** | **INDEKS** |
|  | **SVEUKUPNO PRIHODI** |  |  |  |
| **Izvor 1.** | **OPĆI PRIHODI I PRIMICI** |  |  |  |
| **Izvor 1.1.** | **Prihodi od poreza, imovine, pristojbi i kazni** | **14.377.085,07** | **5.101.231,96** | **35,48** |
|  | Prihodi od poreza | 10.367.339,74 | 3.586.139,03 | 34,59 |
|  | Fiskalna održivost dječjih vrtića - pomoć iz državnog proračuna | 214.926,96 | 107.469,48 | 50,00 |
|  | Prihodi od imovine (zakup, javno prometne površine) | 1.725.500,00 | 1.196.736,91 | 69,36 |
|  | Turistička pristojba | 415.000,00 | 62.265,08 | 15,00 |
|  | Kazne, upravne mjere i ostali prihodi | 1.654.318,37 | 148.621,46 | 8,98 |
| **Izvor 3.** | **VLASTITI PRIHOD** | **1.700.000,00** | **423.489,27** | **24,91** |
| **Izvor 3.7.** | **Prihodi od parkinga** | **1.400.000,00** | **356.353,87** | **25,45** |
|  | Prihodi od parkinga | 1.400.000,00 | 356.353,87 | 25,45 |
| **Izvor 3.8.** | **Prihodi od prodaje ulaznica** | **300.000,00** | **67.135,40** | **22,38** |
|  | Prihodi od ulaznica | 300.000,00 | 67.135,40 | 22,38 |
| **Izvor 4.** | **PRIHOD ZA POSEBNE NAMJENE** | **3.131.300,00** | **1.082.557,32** | **32,01** |
| **Izvor 4.6.** | **Komunalni doprinosi i prihodi za posebne namjene** | **3.131.300,00** | **1.075.677,86** | **34,35** |
|  | Koncesije na pomorskom dobru, naknada  |  |  |  |
|  | za korištenje prostora elektrana, naknada |  |  |  |
|  | Za eksploataciju mineralnih sirovina, itd. | 470.350,00 | 236.980,61 | 50,38 |
|  | Komunalni doprinos i komunalna naknada, naknada za dozvolu za rad na pomorskom dobru | 2.610.950,00 | 818.886,04 | 31,36 |
|  | Kazne, upravne mjere i ostali prihodi | 50.000,00 | 19.811,21 | 39,62 |
| **Izvor 4.8.** | **Namjenski prihodi od HZMO-a, HZZ-a i HZZO-a** | **0,00** | **6.879,46** | **0,00** |
|  | Sredstva pomoći za financiranje javnih radova | 0,00 | 6.879,46 | 0,00 |
| **Izvor 5.** | **POMOĆI** | **3.557.753,43** | **232.826,97** | **6,54** |
| **Izvor 5.3.** | **Pomoći iz državnog i županijskog proračuna** | **1.028.500,00** | **232.826,97** | **22,64** |
|  | Pomoći iz državnog i županijskog proračuna | 1.028.500,00 | 232.826,97 | 22,64 |
| **Izvor 5.4.** | **Sredstva EU fondova** | **2.444.000,00** | **0,00** | **0,00** |
|  | Pomoći iz državnog proračuna putem prijenosa EU sredstva  | 2.444.000,00 | 0,00 | 0,00 |
| **Izvor 6.** | **DONACIJE** | **30.000,00** | **0,00** | **0,00** |
| **Izvor 6.5.** | **Donacije od pravnih i fizičkih osoba** | **20.000,00** | **0,00** | **0,00** |
|  | Prihodi od prodaje proizvoda i robe te pruženih usluga, prihodi od donacija te povrati po protestira | 20.000,00 | 0,00 | 0,00 |
| **Izvor 7.** | **PRIHODI OD PRODAJE ILI ZAMJENE NEFIN. IMOV. I NAKNADE S NASL** | **1.054.113,21** | **15.451,89** | **1,47** |
| **Izvor 7.3.** | **Namjenski prihodi od prodaje nefinancijske imovine** | **1.010.000,00** | **4.390,38** | **0,43** |
|  | Prihodi od prodaje neproizvedene dugotrajne imovine | 1.000.000,00 | 0,00 | 0,00 |
| 72 | Prihodi od prodaje proizvedene dugotrajne imovine | 10.000,00 | 4.390,38 | 43,90 |
| **Izvor 7.7.** | **Naknada štete s osnove osiguranja** | **0,00** | **11.061,51** | **0,00** |
|  | Naknade štete | 0,00 | 11.061,51 | 0,00 |

Porezni prihodi se ostvaruju prema planu, uzimajući u obzir da tijekom ljetnih mjeseci koji tek slijede, prihod od poreza na dohodak po svim osnovama značajno raste uslijed pozitivnog utjecaja turističkog prometa na omiško gospodarstvo.

Porez na promet nekretnina planiran je u iznosu od 2.236 tisuća eura a u 6 mjeseci ove godine uplaćeno je svega 417.133,33 €. Uz sezonski utjecaj, to je značajno odstupanje kod poreznih prihoda.

Pomoći iz državnog proračuna i pomoći temeljem prijenosa EU sredstava ostvaruju se sukladno dinamici trošenja sredstava po projektima za koje postoje ugovori o sufinanciranju sa Splitsko-dalmatinskom županijom te ministarstvima i državnim fondovima.

Prihodi komunalne naknade i komunalnog doprinosa ovise o poduzetim mjerama za redovnu naplatu prihoda kao i broju novih rješenja kojima se ažurira i usklađuje baza obveznika.

Ostali prihodi imaju značajan sezonski karakter te se ostvaruju pod utjecajem turističke sezone.

Odstupanja kod rashoda u odnosu na plan

|  |  |
| --- | --- |
| **Rashodi proračuna od 01.01.2025 do 30.06.2025** |  |
|  |  |  |  |
| **VRSTA RASHODA / IZDATAKA** | **PLANIRANO** | **REALIZIRANO** | **INDEKS** |
| **SVEUKUPNO RASHODI / IZDACI** | **27.801.576,40** | **8.575.243,07** | **30,84** |
| Rashodi za zaposlene | 4.675.165,14 | 2.580.156,32 | 55,19 |
| Materijalni rashodi | 9.424.999,01 | 2.534.260,57 | 26,89 |
| Financijski rashodi | 191.456,76 | 45.939,27 | 23,99 |
| Subvencije | 842.000,00 | 591.025,67 | 70,19 |
| Pomoći dane u inozemstvo i unutar općeg proračuna | 23.500,00 | 3.500,00 | 14,89 |
| Naknade građanima i kućanstvima na temelju osiguranja i druge naknade | 676.984,00 | 233.066,62 | 34,43 |
| Rashodi za donacije, kazne, naknade šteta i kapitalne pomoći | 2.616.876,00 | 1.231.366,63 | 47,05 |
| Rashodi za nabavu neproizvedene dugotrajne imovine | 214.990,00 | 8.437,50 | 3,92 |
| Rashodi za nabavu proizvedene dugotrajne imovine | 4.057.030,00 | 400.697,62 | 9,88 |
| Rashodi za dodatna ulaganja na nefinancijskoj imovini | 4.880.399,93 | 847.705,09 | 17,37 |
| Izdaci za otplatu glavnice primljenih kredita i zajmova | 198.175,56 | 99.087,78 | 50,00 |

Tekući rashodi proračuna za financiranje plaća zaposlenika i materijalnih troškova vezanih uz financiranje redovne djelatnosti kod gradske uprave i proračunskih korisnika, izvršavaju se prema planu, uz knjiženje 7. plaće kao obveze i troška.

Rashodi vezani uz tekuće održavanje komunalne infrastrukture te ulaganje u nove projekte ovise o dinamici realizacije programa održavanja i izgradnje komunalne infrastrukture.

Stavka fianciranje javnog gradskog prijevoza se uvećava na temelju čl. 29. Ugovora o pružanju komunalne usluge prijevoza putnika br. 344/2 od 14.ožujka 2019.g. i Plana poslovanja Promet d.o.o. Split za 2025. godinu, usvojenog na sjednici Skupštine Društva dana 20. studenog 2024.g. prema kojem akontacija neto financijskog učinka na mjesečnoj razini iznosi 53.604,02 €, u odnosu na 14.378,30 € u 2024. godini.

Razlika od 6.872,43 EUR je isplaćena na temelju konačnog obračuna po metodologiji izračuna neto financijskog učinka (NFU) za 2024. godinu

Razlika od 26.501,90 EUR je isplaćena po akontaciji neto financijskog učinka u3. i 4. kvartalu 2024.g. (4.dio)kao obveze utvrđene iz očekivane razlike ostvarenja prigoda i rashoda do 31. prosinca 2024.g.

Visoke troškove financiranja javnog prijevoza dijelom će umanjiti prihod iz izvora Splitsko-dalmatinske županije u iznosu od 120.000,00 EUR, pri čemu je 55.000,00 EUR već uplaćeno.

**Rezultat poslovanja**

Grad Omiš kontinuirano ulaže u nabavku nove nefinancijske imovine, u skladu sa planiranim i započetim projektima. Ostvareni manjak prihoda od nefinancijske imovine namiruje se, u skladu sa planom proračuna, iz sredstava prenesenog i raspoloživog viška prihoda prethodnih godina.

Grad Omiš otplaćuje glavnicu kredita HBOR-a po sklopljenom ugovoru za rekonstrukciju i modernizaciju javne rasvjete, br. ES-JR-23-1102417 . Polugodišnji anuitet kredita iznosi 99.087,78 €. Primitaka od financijske imovine i zaduživanja u izvještajnom razdoblju nema, stoga i manjak primitaka od financijske imovine i zaduživanja u istom iznosu.

Manjak ili višak u poslovanju grupe i pregled strukture manjka/viška po proračunskim korisnicima

U izvještajnom razdoblju, gradski proračun zajedno sa korisnicima ostvario je manjak prihoda u ukupnom iznosu od 1.442.280,13 €.

Manjak gradskog proračuna planiran je Proračunom 2025. godine na način da se iz prenesenog viška financiraju se ulaganja u kapitalne projekte u skladu sa planom.

U rashode poslovanja u izvještajnom razdoblju, po novom Pravilniku o proračunskom računovodstvu, proknjižena je sedma plaća - obračun plaće za mjesec lipanj, što ukupno za gradsku upravu i korisnike iznosi 425.786,30 €. Manjak kod proračunskih korisnika nastao je isključivo knjiženjem plaće za lipanj na rashod, a isplata je uslijedila u srpnju

Ovdje ćemo prikazati rezultate poslovanja po korisnicima:

|  |  |  |  |
| --- | --- | --- | --- |
| NAZIV | VIŠAK/MANJAK IZVJEŠTAJNOG RAZDOBLJA | PRENESEN VIŠAK/MANJAK | RAZLIKA |
| Festival dalmatinskih klapa Omiš | 32.958,49 | -25.044,31 | 7.914,18 |
| Gradski muzej Omiš | -17.483,68 | 22.604,54 | 5.120,86 |
| Gradska knjižnica Omiš | -15.512,91 | 9.933,84 | -5.579,07 |
| Centar za kulturu Omiš | -8.040,63 | 615,01 | -7.425,62 |
| Dječji vrtić Omiš | -215.111,11 | 10.848,13 | -204.262,98 |
| UKUPNO | -223.189,84 | 18.957,21 | -204.232,63 |

**4. POSEBNI IZVJEŠTAJI**

**4. 1. Izvještaj o korištenju proračunske zalihe**

Gradonačelnik u skladu sa člankom 66. Zakona o proračunu (NN RH 144/21), raspolaže sredstvima proračunske zalihe do najviše 0,5% planiranih općih prihoda bez primitaka.

Proračunska pričuva Grada Omiša za 2025. godinu iznosi 22.500,00 €.

Gradonačelnik Grada Omiša u izvještajnom razdoblju nije koristio sredstva proračunske zalihe.

**4. 2. Izvještaj o zaduživanju na domaćem i stranom tržištu novca i kapitala**

Grad Omiš i proračunski korisnici Grada Omiša nisu uzimali kratkoročne pozajmice u prvom polugodištu 2025. Godine.

Grad Omiš sklopio je ugovor sa Hrvatskom bankom za obnovu i razvitak o dugoročnom kreditu u iznosu od 1.981.755,00 € u svrhu financiranja modernizacije i rekonstrukcije javne rasvjete energetski učinkovitim rasvjetnim tijelima na području Grada Omiša.

Rok otplate kredita je 10 godina a otplata teče od 1. 1. 2024. godine, mjesečni anuiteti.

Do 30. 6. 2025. godine otplaćeno je 297.263,34 € glavnice i 6.882,93 € kamata.

**4. 3. Izvještaj o danim jamstvima i plaćanjima po protestiranim jamstvima**

Grad Omiš i proračunski korisnici Grada Omiša nisu davali jamstva u prvom polugodištu 2025. godine, niti je bilo plaćanja po osnovu jamstava.